《送年友陈启堂泉州司训》
明代·杨起元

庠序遍寰宇，师儒满官墙。三年不相识，一去如参商。

君怀琼海奇，振铎泉山岗。模范慎其操，令德播芳香。

鹤鸣知子和，川媚识珠藏。此地夙多才，行矣幸自强。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。